CELEX: E2014J0007
Language: mt
Date: 2014-09-24 00:00:00
Title: Sentenza tal-Qorti tal- 24 ta’ Settembru 2014 fil-Kawża E-7/14 — L-Awtorità tas-Sorveljanza tal-EFTA v ir-Renju tan-Norveġja (Nuqqas minn Stat taż-ŻEE li jżomm mal-obbligi tiegħu — Libertà li jiġu pprovduti servizzi L-Artikolu 36 ŻEE — Taxxa tar-reġistrazzjoni sħiħa fuq vetturi bil-mutur mikrija temporanjament importati minn residenti Norveġiżi lejn in-Norveġja)

16.4.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 122/5
            
         SENTENZA TAL-QORTI
   tal-24 ta’ Settembru 2014
   fil-Kawża E-7/14
   L-Awtorità tas-Sorveljanza tal-EFTA v ir-Renju tan-Norveġja
   (Nuqqas minn Stat taż-ŻEE li jżomm mal-obbligi tiegħu — Libertà li jiġu pprovduti servizzi L-Artikolu 36 ŻEE — Taxxa tar-reġistrazzjoni sħiħa fuq vetturi bil-mutur mikrija temporanjament importati minn residenti Norveġiżi lejn in-Norveġja)
   (2015/C 122/06)
   Fil-Kawża E-7/14, l-Awtorità ta’ Sorveljanza tal-EFTA v. Ir-Renju tan-Norveġja — APPLIKAZZJONI għal dikjarazzjoni li biż-żamma fis-seħħ tar-regoli nazzjonali li jiddisponu li ammont sħiħ ta’ taxxa tar-reġistrazzjoni huwa dovut għal vetturi bil-mutur mikrija u rreġistrati barra mill-pajjiż importati temporanjament minn residenti Norveġiżi lejn in-Norveġja, mingħajr ma l-persuna jkollha dritt għal eżenzjoni jew rimbors meta la huwa intiż li l-vettura tiġi użata essenzjalment fin-Norveġja fuq bażi permanenti jew fil-fatt użata b’dak il-mod, ir-Renju tan-Norveġja naqas milli jżomm mal-obbligi tiegħu skont l-Artikolu 36 ŻEE, il-Qorti, magħmula minn Carl Baudenbacher, President, Per Christiansen u u Páll Hreinsson (Imħallef-Relatur), Imħallfin, tat sentenza fl-24 ta’ Settembru 2014, li d-dispożittiv tagħha huwa kif ġej:
   Il-Qorti b’dan:
   
               1.
            
            
               Tiddikjara li biż-żamma fis-seħħ tar-regoli nazzjonali li jiddisponu li ammont sħiħ ta’ taxxa tar-reġistrazzjoni huwa dovut għal vetturi bil-mutur mikrija u rreġistrati barra mill-pajjiż importati temporanjament minn residenti Norveġiżi lejn in-Norveġja, mingħajr ma l-persuna jkollha dritt għal eżenzjoni jew rimbors fejn la huwa intiż li l-vettura tiġi użata essenzjalment fin-Norveġja fuq bażi permanenti jew fil-fatt użata b’dak il-mod, ir-Renju tan-Norveġja naqas milli jżomm mal-obbligi tiegħu skont l-Artikolu 36 ŻEE.
            
         
               2.
            
            
               Tordna lir-Renju tan-Norveġja biex iħallas l-ispejjeż tal-proċedimenti.